

**LEDIG SOMMERJOBB**

**TURISTVERT SOMMEREN 2018**

**fra ca. 20. juni til 20. august**

Røst kommune søker i samarbeid med reiselivsnæringen på Røst turistvert for snarlig tiltredelse.
Turistverten vil blant annet ha ansvar for turistinformasjon, guiding og øvrig tilrettelegging.

Gode språkkunnskaper kreves. Du må minimum kunne norsk og engelsk, men gjerne flere språk.
Som turistvert må du like å snakke med folk, være serviceinnstilt, hyggelig og ha et øye for «salg» av tilbud som finnes lokalt. Turistverten skal kunne orientere om aktivitets- og opplevelsestilbud, praktisk informasjon om hvilke tilbud som finnes på Røst og kunne formidle relevant informasjon om øya generelt.

Arbeidssted: Turistinformasjonen på fergekaia.

Arbeidstid: ca. 20 timer pr uke. En time ved hvert fergeanløp på formiddager (alle dager unntatt søndag) og en time hvert fergeanløp om kveldene (alle dager unntatt lørdag).
Turistverten kan i tillegg brukes til øvrige relevante oppgaver for næringa eller kommunen.

Etter forhandling kan stillingen evt. koordineres med annen delstilling.

Skriv en enkel søknad hvor du presenterer deg selv. Legg ved CV, oppgi referanser og send til:

**Epost:** **postkasse@rost.kommune.no** **eller pr post til**

 **Røst kommune**

 **Røstlandveien 37**

 **8064 Røst**

Søknad må være mottatt hos oss innen 15.06.2018

Har du spørsmål kan du kontakte leder støtte, folkehelse og kultur -

Elisabeth Mikalsen på tlf. 91187233